<classify> TUME ya Mipango ya Zanzibar imesema utekelezaji wa Malengo Endelevu ya Maendeleo SDGs ya Umoja wa Mataifa unaendelea vizuri na sasa ni wakati muafaka wadau wote kufahamu maendeleo hayo.Katibu Mtendaji wa Tume ya Mipango Zanzibar, Juma Reli ameyasema hayo mjini Unguja wakati akizungumza katika kongamano lililowahusisha wadau mbalimbali ikiwemo asasi za kiraia.Reli amesema mafanikio makubwa yamefikiwa na serikali katika utekelezaji wa malengo endelevu ya maendeleo ikiwemo miradi ya maendeleo na huduma za jamii kwa ujumla.Amesema utekelezaji malengo endelevu ya maendeleo umefikiwa katika Mpango wa Kukuza Uchumi Mkuza III kwa kujenga shule za msingi na sekondari na huduma za afya vijijini kupata mafanikio makubwa.Alisema huu ni wakati muafaka wa mafanikio ya utekelezaji wa malengo hayo kufahamu walengwa ikiwemo asasi za kiraia.Serikali ya Mapinduzi ya Zanzibar imepata mafanikio makubwa katika utekelezaji wa malengo endelevu yaliyowekwa na Umoja wa Mataifa katika sekta mbali mbali za kijamii na maendeleo ambapo sasa wadau wote ikiwemo asasi za kiraia wanatakiwa wayafahamu kikamilifu, alisema Reli.Katibu Mtendaji wa Mwavuli wa Asasi za Kiraia Angoza, Hassan Khamis Juma aliitaka serikali kuzishirikisha asasi za kiraia katika kila hatua ya utekelezaji wa mipango ya maendeleo ya serikali.Juma alisema utekelezaji wa mipango ya kiuchumi ikiwemo Dira ya Taifa 2020 haiwezi kupata mafanikio kama asasi za kiraia zitawekwa nyuma na kushindwa kushirikishwa katika mipango hiyo.Tunaiomba Serikali ya Mapinduzi ya Zanzibar kuzishirikisha asasi za kiraia katika mipango ya maendeleo ikiwemo kupambana na umasikini kwa asasi zinaiwakilisha jamii moja kwa moja, alisema.Mwakilishi wa Shirika la Umoja wa Mataifa Zanzibar, Rukiya Wadoud alisema utekelezaji wa malengo endelevu unahitaji ushirikiano wa wadau mbali mbali ili kufanikisha mpango huo.Aliipongeza Serikali ya Mapinduzi ya Zanzibar kwa kuzishirikisha asasi mbali mbali ambao ni wadau wa maendeleo katika mipango yake ikiwemo Mkuza III na Dira ya Maendeleo ya 2020.Umoja wa Mataifa umeridhishwa kwa kiwango kikubwa na juhudi zinazochukuliwa na Serikali ya Mapinduzi ya Zanzibar kutekeleza na kufikia malengo endelevu ya dunia ya sekta  <topic>: kitaifa 